經數:一七六四

經名:大般涅槃經義記卷第十

頁數:八八一

上	欄

此下所論是無色中經生已後上行般者. 與

前不同故別論. 文中初先辨明其果. 復有

二下辨定其因. 果中初言行般涅槃復有二種

標別擧數. 無色界中上行得整故名行般. 非

前五中第三行般. 五中行般下文別釋. 此上

行般准因有三. 文擧兩邊且言二耳. 二身四

身別其名字. 受二名利受四名鈍辨釋其相.

是義云何. 無色界中有四空處. 那含於中終

不重生. 若從欲界生四空處一身得般名無

色般. 若從初禪乃至廣果生四空處一身得般

名上流中樂定那含. 此前二人生無色界一

身不得二身已後方始得般名上行般. 於中具

論受二身者名之爲利. 三身名中. 四身名鈍.

今擧兩邊中略不說. 因中有其兩種二法. 初

一二法是中品因. 後一二法是前利鈍兩品

家因. 是義云何. 具精進定受於二身. 互無一

邊受於三身. 進定□無方受四身前二法中

先擧後列. 勤修觀解名爲精進. 定心觀現名

不自在. 懈怠有定□前可知. 後二法中先擧

後列上來第一開合辨相. 自下第二依前

廣釋. 但解向前五種那含. 先解中般文別有

三. 一約業辨中先擧二業. 作受列名. 造緣初

起名爲作業. 爲愛所潤能生後果名受生業.

下約顯中中涅槃者有作無受故中涅槃. 二

約處辨中捨欲界身未至色界以利根故於中

涅槃. 三約心辨中先擧四心. 次列四名. 初言

非學非無學者是受生心受中陰生. 言學心

者是無漏因. 言無學者是無漏果. 後言非學

非無學者是命終心捨中陰身. 如雜心說羅

中	欄

漢報生心及與威儀意. 隨順心滅故趣向般

涅槃. 下約此四明中涅槃. 先問次辨. 四中後

二是涅槃心. 初二卽非. 無學之心證有餘滅.

非學無學入無餘滅. 是故後二名涅槃心. 是

故下結下次解受身. 初先正辨. 迦葉言下

問答重顯. 前中初先辨其二乘. 次明其人依

1葉受身. 後明其人依身得般. 此與成實行般

相似. 下重顯之. 先問後答. 文顯可知次解

行般. 常修行道幷以有爲三昧之力能斷煩

惱不盡受命入於涅槃名爲行般. 此與成實

生般相似次釋無行. 是人懈怠解無行義

三昧力故盡壽得般2名無行般

次解上流. 於中先明退上生下. 流有二下從

下向上. 先擧二流. 次列其名. 退上善法而生

下結名煩惱流. 又斷下結生. 上煩惱亦得名

爲煩惱流也治道漸增名爲道流. 下約道流

解上流義. 初至四禪亦復如是明廣果下上

流之義. 復有二下明廣果上上流之義. 於中

有三. 一略分二人. 二如是二人一樂已下辨

因顯果. 三是名下結別其相. 初段可知第

二段中文復有四. 一明樂定樂慧之別. 先辨

所樂. 後顯所入. 二明薰禪不薰禪異. 如是二

人一者修禪有五階差二者不修略以標擧.

下重辨其五階修相. 先問次列. 後約論果.

是義云何. 此人修得四禪定已先薰四禪. 先

入四禪無漏心中. 次入四禪有漏心中. 後入

四禪無漏心中. 是一一中多心相續以漸略

之. 二至一一各別二心名爲薰禪. 方便道成

各別一心名薰禪成. 成中合有五重往來. 有

下	欄

十五心. 十心無漏. 五心有漏. 次薰三禪. 次二.

次初. 作法同前. 此五番中初番爲下. 第二爲

中. 第三爲上. 第四上中. 第五上上. 第四禪中

修下便罷生無煩天. 此名少廣. 至中便止生

無熱天. 至上便休生善何見. 至上中者生善

見天. 至上上者生何迦尼□. 此名無小. 若 不

退者欲界命終徑生五淨. 以下三禪愛結盡

故所以不生. 四禪有愛是故往生. 如此生者

不名上流. 若有退者於下三禪乃至廣果後

還斷結重修薰禪方生淨居. 如此往者方名

上流. 此第二竟. 三重明樂定樂慧之相. 一樂

論義是樂慧也. 二樂寂靜是樂定也. 樂靜無

色樂論五淨約因顯果. 四重明薰禪不薰禪

異. 與前何別而復更論. 前是初薰. 此是退後

生上重薰. 復二總擧. 薰與不薰列其二名.

薰義如前. 薰入五淨不薰無色約因顯果. 盡

壽前般明無中滅上來第二辯因顯果. 自

下第三結別其相. 是名上流是總結也. 下彰

其別. 欲入無色則不能得五階修禪. 若修薰

禪則呵無色爲是定別上來第二依前廣釋.

自下第三有難解者問答重顯. 重顯向前中

般那含. 初問次答. 後明中般上中下別. 問中

初言中涅槃者則是利根何不現在入涅槃者

就時徵問何故欲界有中涅槃色界則無就

處徵問下佛答之. 先答初問明有三緣現在

不得. 一四大羸劣不能修道故不現得. 二資

具少故不現得. 初先正辨. 我昔已下引事證

成. 無量衆生應入已下總以結之. 三有衆生

樂多敎化故不現得. 如汝問下答其後問. 先

經數:一七六四

經名:大般涅槃經義記卷第十

頁數:八八二

上	欄

牒後釋. 有四復次. 一約內外因緣分別. 欲界

煩惱因緣有二總以標擧. 內外列名. 使性爲

內. 塵境爲外. 以 欲界中有外可厭故有中般.

上界無彼外緣可厭故無中般. 二約色欲二

愛分別. 先擧次列. 著外五欲資生之具名爲

欲愛. 愛著女色名爲色愛. 欲界地中有此可

厭故有中般. 上界無此故無中般. 三約□等

粗過分別. 欲界有其□貪瞋□無□愧等可

以厭惡故有中般. 上界無此故無中般. 第四

約其心性分別. 欲界性健故有有中般. 得四果

故. 上界不爾故無中般前問次答. 下次明

其上中下別. 先擧次列下辨可知前廣那

含. 下次廣上得食已住. 喩以錯魚得食已住

□擧前喩. 是人亦爾約之體法. 云何下釋. 有

六復次. 一上界受身故名已住. 二不受欲界

一切趣身故名爲住. 此二就果. 下四就因. 三

斷無量結少在名住. 四終不造共凡夫事故

名爲住. 五自無畏令他無畏故名爲住. 自無

罪惡故自無畏. 不惱害他故他不畏. 六能遠

離色欲二愛及□貪等故名爲住下次明其

羅漢□支菩薩及佛以爲俱行到彼岸義. 到

彼岸者喩羅漢等略擧其人. 下辨其相. 如龜

俱行牒擧上喩. 下約顯法. 於中先明護根如

龜. 先問次辨. 是故下結. 下明其人似龜俱行.

水喩世間陸喩出世出其行處. 下明俱行. 能

觀煩惱如龜行水. 到於彼岸如龜行陸. 是故

下結前分七人. 下明有性. 先擧其喩. 後約

顯法. 如□河中七種衆生雖有龜魚不離於

水是擧其喩. 不離水性非是不離河中之水.

中	欄

河中之水喩於生死. 衆生水性喩於佛性. 爲

是須別. 下約顯法. 如是微妙大涅槃大中合□

河也. 闡提至佛合七衆生. 雖有異名合前雖

有龜魚之名. 不離佛性合不離水. 下重辨之.

是七衆生總牒七人. 若善法者別牒信善心

有凡夫. 幷牒信善心出凡夫. 若不善者別牒

最初常沒闡提. 若方便道別牒五停至世第

一七方便人. 若解脫道別牒苦忍乃至須陀.

若次第道別牒斯陀乃至那含. 若因別牒羅

漢□支及上菩薩. 是佛因故. 若果牒佛. 亦可

若因牒三乘因. 若果牒彼三乘之果. 悉是佛

性就之論理. 是名如來隨自意語結以顯深

自下第三於前義中有難解者問答重顯.

重顯向前到彼岸義. 前言羅漢乃至諸佛到

於彼岸. 其岸未彰故下辨之. 到復未顯故下

須釋. 先論彼岸. 後彰其到. 前中迦葉初問起

發. 於中先問大乘彼岸. 有因有果無因無果

汎立道理. 涅槃名果常故無因擧佛上言. 如

來於前師子品中廣明涅槃是果無因. 故今

擧之. 下就設難. 若無因者云何名果. 爲此難

者欲使如來辨因顯果令人修證. 下復問其

小乘彼岸. 亦名沙門擧小乘因. 名沙門果擧

小乘果. 下問云何. 徵問欲使如來具辨令人

修證. 下佛答之先對初問明大涅槃有因故

果非全無因. 是中爲明涅槃有因. 乘擧一切類

不顯之. 先擧七果. 次列七名. 下廣辨果約之

顯因. 就第四門餘殘果中得第三身延年益

壽是其果體. 下明遠因. 復言卽是延年益壽.

謂衣食等能延年者能益壽者說爲遠因不論

下	欄

壽體. 第七門中先辨果體. 卽是涅槃離一切

惱. 下約辨因. 三番論之. 一總相分別. 一切善

法是涅 槃因. 二近遠分別. 先擧次列後辨可

知. 三生了分別. 於中先擧世間生了. 次約論

出. 出世亦有生了二因. 下辨其相. 三解脫門

三十七品爲一切惱不生生因亦爲涅槃作了

因者. 望方便果說爲生因. 方便之果能滅煩

惱故令一切煩惱不生. 能滅煩惱使不生故

體是有法. 從因修起故三解脫三十七品能

爲彼果而作生因. 非是直望數滅無爲而說

生因. 卽前生因能了性淨涅槃之果說爲了

因. 是故下結下答後問. 辨明小乘所到彼

岸. 於中初先牒問略辨. 先牒問辭. 次辨. 後結

迦葉言下問答重顯. 先問何緣八正道者

名沙門那. 下佛爲解. 其沙門那正□名息息

衆過故. 從斯得果名沙門果. 文中三番. 一能

息乏名沙門那. 沙門名乏擧其所息. 爲業煩

惱驅馳六道所以名乏. 那者名道擧其能息.

此出那體非解那義. 那義名息. 故五度中阿

那出息般那入息. 如是道者斷一切乏正解

那義. 斷一切乏故名爲息. 下牒結之斷一切

道牒前能斷一切乏道. 以是義者以是聖道

斷乏義故. 名八正道爲沙門那. 從斯得果名

沙門果. 二能息惡名沙門那如世樂靜亦名

沙門擧世名義. 此名略少. 若具應言樂靜息

亂名沙門那. 如是道者亦如是下約之顯法.

三息下爲上名沙門那. 如世下人能作上人

是名沙門擧世名義. 如是道下約之顯法

前解彼岸. 下釋到義. 於中先明小乘到岸菩

經數:一七六四

經名:大般涅槃經義記卷第十

頁數:八八三

上	欄

薩佛下明大到岸. 小中先明羅漢到岸. 後

論□支. 羅漢到中義別三番. 一約沙門及沙

門果解釋到岸. 羅漢修前沙門之道得沙門

果名到彼岸. 二約五分法身明到. 初擧次列

下釋後結. 三約四智解釋到岸. 四智之義廣

如別章. 此應具論. 文中初擧. 次廣辨釋. 我生

已盡依毘婆沙是斷集智. 依勝□經是斷苦

智. 文中初言永斷三世生因緣者明其因亡.

亦斷三界五陰身者彰其果喪. 准毘婆沙擧

1其顯前. 若淮勝□擧前顯後. 梵行已立依

毘婆沙是修道智. 若依勝□是證滅智. 文中

初言所修梵行已畢竟者彰其因圓. 又捨學

道明其果極. 准毘婆沙擧 後顯前. 若依勝□

擧前顯後. 所作已辨依毘婆沙是證滅智. 依

勝□經是修道智. 文中初言如本所心今已

得者明其果極. 修道得果彰其因圓. 准毘婆

沙擧後顯前. 若依勝□擧前顯後. 不受後有

依毘婆沙是斷苦智. 若依勝□是斷集智. 故

勝□云所斷煩惱更不受後名不受後. 文中

初誓獲得盡智明其因亡. 無生智勢彰其果

喪. 準毘婆沙擧前顯後. 若準勝□擧後顯前.

前擧次釋. 以是下結. 下解□支到彼岸義. 如

前羅漢□支亦爾下明其大乘到岸. 菩

薩及佛具六波羅蜜名到彼岸擧因顯果. 是

佛菩薩得菩提下約果顯因. 先辨後釋. 文顯

可知從如□河至此第一廣明七人悉有佛

性自下第二誡勸捨著. 於中有二. 一擧信

謗誡勸捨著. 二佛性不名一法已下明性唯

是佛隨意語誡勸捨著. 前中初先廣顯謗相

中	欄

令人捨遠. 若言闡提未生善下擧謗顯信令

人習學. 前明謗中文別有三. 一約七人行修

得失以顯謗相. 二約七人通局之義以顯謗

相. 三明前二起謗所由. 就初段中別有三句.

一明七人不修之失. 不修身等卽能造作五

逆等罪常沒三塗故名爲失. 二明七人行修

之得. 近友聞法思惟修學得到彼岸故名爲

得. 三約顯謗. 良以七人不修身等常比沒故.

言一闡提定得菩提是名染著. 又以七人近

友聞法思惟修行到彼岸故道言闡提一向不

得無上菩提是名虛妄第二段中先明七人

通局之義. 始終通論一人具七. 前後別分七

人各一. 下約顯謗. 於中初就菩提明謗. 次就

聖道. 後就佛性. 就菩提中良以七人各別一

故心口異相言一闡提定得菩提謗佛法僧.

現未得故. 內心乖法名爲異想. 口言乖法稱

曰異說. 又以一人具足七故說言闡提不得菩

提是亦名爲謗佛法僧. 當來得故. 就聖道中

良以七人各別一故說言八道凡夫所得謗佛

法僧. 現未得故 . 又以一人具足七故道言八

道非凡夫得是亦名爲謗佛法僧. 以當得故.

就佛性中亦以七人各別一故有人說言凡夫

衆生有佛性性謗佛法僧. 現未證故. 亦以

一人具足七故道言衆生定無佛性是亦名爲

謗佛法僧. 當必得故自下第三明謗所由.

由無信解是故我說二種人謗略以標擧. 不

信不解列其二名. 若人信心無有慧下彰此

二人生過不同. 有信無智增長無明. 有智無

僧增長邪見. 不信之人瞋□心下明俱起謗.

下	欄

不信之人瞋□故謗. 無智慧人不解故謗. 是

故我下結成昔說上來明謗. 自下第二擧

謗顯信. 文別有四. 一就菩提反擧其謗. 若

說闡提未生善根便得菩提是一謗也. 若言

闡提捨一闡提次於異身則得菩提是二謗

也. 二就菩提□謗明信. 若說闡提生善不斷

後得菩提不名爲謗. 三就佛性反擧其謗. 於

中初明說有成謗. 謂說衆生有其報佛果德

佛性常樂我淨不作不生惱覆不見當知是人

謗佛法僧. 下復明其說無成謗. 說闡提人無

法佛性猶如□角從方便生本無今有已有還

無是亦名爲謗佛法僧. 亦可前說衆生身中

已有果體所以成謗後說無因所以成謗. 四

就佛性□ 謗明信先擧所說後結不謗. 前中

四句. 初言非有如虛空等簡是異非. 解有兩

義. 一約佛性因果分別. 非現有果如彼虛空.

非現無因如彼□角一向全無. 二約法報二性

分別. 非現有其報佛體性如世虛空本來有

體. 非現無其法佛之性如彼[&FFFF]#角本來無體.

如上文中說法佛性不如虛空不可得見. 說

報佛性不如□角不可得生. 此中所說與前

左右. 二何以下辨非異是. 解亦有二. 一約佛

因果分別. 虛空常有不如佛性果非本有.

□角□無不如性因非是本無. 二約法報二

性分別. 虛空常有不如報佛性非本有. □角

□無不如法佛性非本無. 此前一對. 三是故

下正辨道理. 解亦有二. 一約佛性因果分別.

是前不同虛空等故本來有因而無其果. 二

約法報二性分別. 是前不同虛空等故本來

經數:一七六四

經名:大般涅槃經義記卷第十

頁數:八八四

上	欄

但有法佛性體無報佛體四有故破下約是破

非. 佛性有故破他說性無如□角. 佛性無故

破他說性有如虛空. 此後一對. 前擧所說. 如

是不謗結成信義前擧信謗誡勸捨著. 下

明佛性. 佛隨意語餘人不知誡勸捨著. 於中

四句. 一明佛性不定一法乃至萬法一切皆

是. 二明此等或因說果或果說因. 三結此說

是其如來隨自意語. 四明如來隨意語故名

如來等. 如來外國名爲多陀阿伽度阿羅呵者

此名應供三貌三佛此□名爲正眞正覺

目下第六約就虛空辨性同異令捨邪解. 良

以上來數說佛性猶如虛空. 人謂全同故須

辨異. 次前說性不如虛空. 人謂全別故須

說同. 文中初先明性似空. 迦葉白言如來佛

性非三世下彰性異空. 前中迦葉先問起發.

如佛所說性如虛空云何如也. 下佛爲辨. 先

辨後結. 辨中有三. 一明佛性非三世攝 如似

虛空二非內外如似虛空. 三無□□如似虛

空. 前中初言空非過去未來現在佛性亦爾

略辨同義. 善男子下廣顯同義. 於中有四. 一

廣明虛空非三世攝. 二佛性亦爾辨法同喩.

三虛空無故非三世攝結前第一. 四佛性常

故非三世 攝釋前第二. 初中復二. 一正明虛

空非三世攝. 二以空無下破有顯空成非三

世. 前中先別. 後總結之. 別中初言空非過去

略以標擧. 何以下釋. 無現略解. 下重顯之現

起之法緣離謝往可說過去空無現起故無過

去. 無現略擧. 何以下釋. 無未略解. 下重顯

之. 未來之法從緣始集可名現在. 空不如是

中	欄

故無現在. 無未略擧. 何以下釋. 無現過去對

問略解. 下重顯之. 若是現起謝往之法未起

未謝說爲未來. 空不如是故無未來. 以是下

結. 自下第二破有顯空成非三世. 以諸外道

說空爲有故須破之. 有卽三世所以須破. 以

空無故無有三世正辨其無. 不以有故破有顯

無. 次喩後合. 無物是空釋成1無義. 上來廣

明空非三世. 佛性亦爾辨法同喩. 虛空無下

結前第一. 佛性常下釋前第二. 佛性常故非

三世攝略明佛性非三所以. 如來已得菩提

已下就人顯之. 佛得果時證窮性實知性本

來常寂不動. 故所有性. 一切佛法常無變易.

以是義下結法同喩自下第二明非內外

如似虛空. 虛空無故非內非外明喩似法. 佛

性常故非內非外辨法同喩自下第三明

無□□. 如是無□名爲虛空明喩似法. 如

來得已一切無□辨法同喩. 亦以如來得菩

提時證窮法實見一切法平等無□故就論之.

故言佛性猶如虛空結法同喩上來三番廣

明如空. 以是下結. 以是三義似空因緣我說

如空下次辨異. 文別有四. 第一迦葉徵喩

同法令空是有. 二佛爲辨異. 第三迦葉擧喩

類空令空是有. 四佛重辨異. 初中如來佛性

涅槃非三世攝而名爲有擧法類空. 虛空亦

非三世所攝何故非有徵空同法下佛爲辨.

明涅槃等有處無故對無說有. 虛空之體無

處不有是故不得對無名有. 於中初先辨法

異空. 爲非槃加爲涅槃爲非如來名爲如

來爲非佛性名爲佛性略以標擧. 下廣釋之.

下	欄

先解涅槃. 初問後釋. 一切煩惱有爲生死非

是涅槃. 爲破如來有爲煩惱非涅槃故宣說涅

槃以此爲有. 次釋如來. 先牒後解. 闡提乃至

□支佛等非是如來. 爲破此等非如來故宣

說如來以之爲有. 下解佛性. 先牒後釋. 牆壁

瓦石無情之物非是佛性. 爲簡此等非佛性

故說性爲有. 性有二種. 一能知性. 謂眞識心.

此眞識心衆生有之外法卽無. 故上說言夫

佛性者謂衆生也. 又妄心處有此眞心. 無妄

心處卽無眞心. 故上說言凡有心者悉有佛

性. 二所知性. 所謂有無非有無等一切法門.

此通內外不唯在內. 今此所論約初言耳. 一

切世間無非虛空對於虛空辨空異法. 一切

世間無有一處而無虛空知復對何說空爲有

第三迦葉擧彼四大類空令有. 云何爲類.

若佛宣說世間無有一處無空不得對無說空

爲有. 世間色處悉有四大. 亦無有處而無四

大無無可對. 亦應不得說大爲有. 世間無有

無四大處可以形對而猶得名四大爲有. 世

間雖復無處無空可以形對何爲不得說空爲

有. 迦葉此言如來不答何故不答. 以非問故

云何非問. 世間空處則無四大. 對彼無故說

大爲有. 無有一處而無虛空. 知對何無說空

爲有. 爲是不答

自下第四如來重復對上初問簡法異空. 若

言涅槃. 非三世攝虛空亦爾是義不然牒以

總非. 何以下釋. 釋中有三. 一明法異空.

二虛空性下明空異法. 三是故我說佛性常

下總結其異. 就初段中涅槃是有總明異空.

經數:一七六四

經名:大般涅槃經義記卷第十

頁數:八八五

上	欄

下別顯之. 爲智所照名爲可見. 爲心契會

名爲可證. 具足平等法門之身及不思議變

化之身故云是色. 可爲行者尋心趣入名爲

足跡. 可以言論稱曰章句. 體備萬德稱之

爲有. 德狀殊分說之爲相. 爲心攀歷故1曰

名緣. 衆聖同趣名歸依處. 離世紛動說爲

寂靜. 體無闇障名曰光明. 永絶危怖稱曰

安隱. 究竟所到故云彼岸. 是故得名非三世

攝總以結之自下第二明空異法. 空無是法

是故名無明空是無. 若有離下破有顯無. 先

破其有□顯其無. 以諸外道計空爲有故先

破遣. 於中合有十一復次. 初一約就非色心

法破空是有. 次一約心破空是有. 後九約色

破空是有. 初中若離如是等法更有法者擧

他所立. 謂離向前涅般之法. 應三世攝以理

徵責. 虛空若同是有法者重牒所立. 不得非

是三世所攝以理遮責第二約心破空有中.

世人說空名無色等擧他所立. 卽心數者徵

同心法. 若同心下徵爲三世. 若三世下徵爲

四陰. 是故離下結成無空就後九番約色

破中. 初破虛空體是光明. 二破物住處以爲

虛空. 三破空次第. 第四破其空實等三以爲

虛空. 五破空可作. 六破無□處以爲虛空. 七

破虛空與物共合. 八破指住處以爲虛空. 九

破虛空爲物所依初中外道言空是光擧他

所立. 若是光下徵令是色. 虛空若下徵令無

常. 是無常下徵爲三世. 若三世下以是三世

徵爲非空. 亦可說下立空爲常. □破前執虛

空是常. 便非三世乃至非色. 云何外道說爲

中	欄

光明. 就其意解脫空爲常. 未可專決故云

亦可第二番中人言虛空卽是住處擧他所

立. 若有住下徵爲色法. 而一切下徵爲無常.

三世所攝徵爲三世. 虛空亦下明空是常三

世不攝. □破前執常非三世卽非色法云何

言處. 若說處下結以顯非第三番中復有

說空卽是次第擧他所立. 如去牆壁空相漸

現名爲次第. 若是次下徵爲數法. 若可數下

徵爲三世. 若三世下徵爲無常 第四番中夫

虛空者不離三法擧他所立. 一空二實三者

空實列他所立. 有人宣說無物之處是虛空

界是故言空. 復有人言物住之處是虛空界

是以言實. 有云□是故言空實. 下就破之. 若

言空是牒擧初句. 空是無常徵以顯非. 何以

下釋. 實處無故所以無常. 若言實是牒擧第

二. 空亦無常徵以顯非. 何以下釋. 若空實是

牒擧第三. 空亦無常徵以顯非. 何以下釋. 二

處互無故是無常. 是故已下結空爲無第

五番中如說虛空是可作法擧他所立. 如說

去等辨他所立. 一切作下徵令無常. 於中初

法次喩後合第六番中世說法中無□□處

名爲虛空擧他所立. 於一法所爲具分進退

徵定. 下對破之. 若具處有餘處則無破其具

邊. 若分有下破其分邊. 若分可數是一過

也. 可數無常是二過也第七番中先擧他

說總非不然. 說空無□與有共合是一門也.

復言在物如器中果是二門也. 此二皆非故

曰不然. 何以故下釋以顯非. 先破初門. 若言

□合卽有三種徵定所立異等列名. 空靜物

下	欄

動兩聚一處名異業合. 如鳥集樹類以顯之.

鳥喩物業. 樹喩空業. 空物俱動兩聚一處名

共業合. 如羊相觸類以顯之. 物前空縮物退

空進故說如似兩羊相觸. 有說此物先與空

合彼物亦先與空共合. 兩合同聚巳合共合.

是義云何. 如樹先與虛空共合. 鳥復先與虛

空共合. 鳥來上樹則得名爲已合共合如是

一切. 如二雙指合在一處類以類之. 下就破

遣. 若異業合牒擧初門. 則有二分定其二業.

初業空業列其二名. 下就破之. 於中有二. 一

以合破常. 二若言虛空是常已下約常破合.

前中初言若空合物空卽無常是一破也. 同

物無常方名爲合不同無常不名合故. 若物

合空物卽不遍如其不遍是亦無常是二破

也. 此義云何. 物業不遍將不遍物與空共合.

空隨有物亦應不遍. 以不遍故空應無常

就下約常破合之中. 若言空常與動物合是義

不然擧以總非. 何以故下釋以顯非. 若空是

常物亦應常明物有其同空之過. 物若無常

空亦無常明空有其同物之過. 若言虛空亦

常無常遮其□立. 前人被徵喜立兩義故擧

以非. 虛空一法云何是常. 復名無常以有此

過是故不得說空合物次破第二共業相合.

先牒總非. 何以故下釋以顯非. 虛空名遍直

立道理. 若與業下徵有齊空令有亦遍. 若是

遍下徵令齊遍. 若一切下徵令齊合. 不應說

下責其分合下破第三已合共合. 先牒總

非. 何以故下釋以顯非. 於中初法次喩後合.

法中先無後方合者明其共合無常所以. 先

經數:一七六四

經名:大般涅槃經義記卷第十

頁數:八八六

上	欄

無後有是無常者正明共合有無常過. 是故

已下結破共合. 喩合可知. 此初門竟次破

第二空住物中先牒直非. 何以故下釋以顯

非. 於中先就無器時破. 如是虛空無器時

住在何處責其住處. 若有住下明有住處虛空

卽多. 彼空住處先有虛空如有器中所盛虛空

在彼1住是以言多. 如其多下以多破常. 有多

有少云何名常. 云何言遍以多破遍. 此處遍

多何得言遍. 下復就其有器時破. 若使虛空

離空有住擧其處破. 器中之空未有器時餘

空處住. 器起之時捨本空處來器中住. 是故

名爲離空有住. 有物亦應離虛空住將有類

破. 世間有物先依空住. 餘物起時亦應捨空

餘有中住. 世間有物無有能得離虛空住. 虛

空亦爾. 云何而得捨本空處來有中住. 是故

當知無有虛空結空爲無  下第八番破指住

處以爲虛空. 與前第二物住之處名爲虛空大

肉相似. 破法不同故須更論. 若有說言指住

之處名爲虛空擧他所立. 當知已下徵令無

常. 何以下釋. 於中初明指住之處名爲空故

隨指有方. 一切常下明有方所必是無常. 於

中先明常法無方. 以有方下明有方故必是

無常. 若無常下明是無常不離五陰. 要離已

下明非五陰是非無有  下第九番破彼虛空

爲物所依. 於中有三. 第一汎明依他住法悉

是無常. 擧此爲顯所依之法是無常矣. 二譬

如下擧本顯末. 明其所依是無常故能依無

常. 於中四對. 一草木依地. 二地依於水. 三水

依於風. 四風依虛空. 爲顯第四擧餘類之. 一

中	欄

一對中皆初明其未來依本. 後就本中辨明

無常類顯於末. 是中宣說虛空無常令風無

常從他意說非佛自義. 論佛自義虛空無法

不爲物依. 三若無常下以空無常破常破遍.

此乃反難非顯正義. 若論正義空是常遍則

非無常. 非無常故非物所依上來合有十

一復次破空是有. 虛空無故非過去下顯空

是無. 先法後喩前第一段明法異空. 次第

二段彰空異法. 下總結異. 法異空故我說佛

性常非三世. 空異法故無非三世斷三世

因名斷善來明佛能知佛性五陰化生信解

自下第二明佛能知法相五陰化起治行. 於

中粗二. 知染陰. 二知淨陰. 細分有四. 一知

染果謂凡五陰. 二知染因謂業煩惱. 三知淨

果謂佛五陰. 四知淨因所謂聖道. 具知此相

名知諸陰. 文中有三. 一知常無常二種果陰.

二迦葉白云何色從煩惱生下辨因顯果. 三

迦葉白如佛所說三漏已下廣論其因. 前中

初明生死五陰. 迦葉白佛智者卽是菩薩已

下明佛五陰初中有四. 第一如來略明自

已不與世諍. 二何以下顯不諍相. 說有說無

皆同智者故曰不諍. 三迦葉言下顯向初段

不諍所由. 先問後辨. 辨中初擧次列十名. 此

十與前師子吼中修十相似. 信戒近友正與

前同. 內善思惟前名寂靜. 精進正念亦與前

同. 是中智慧前爲第十此爲第七. 正語樂法

亦與前同. 憐愍衆生前名惠施. 如是下結. 四

迦葉白下顯前第二說有說無先. 問後辨. 文

顯可知. 自下第三明佛五陰. 先問後答. 問中

下	欄

初先定其智者. 卽是菩薩一切聖人. 下就設

難. 難有四句. 一責佛不同世智說有. 世智說

陰有其無常苦空無我. 如來云何不同其說

乃說佛身常□無變. 二責佛不同世智說無.

世智說陰無常樂等如來云何說言是有. 三

責佛不與世諍之言. 作如是說云何不諍. 四

責佛遠離顚倒之言. 於中四句. 一以理明佛

遠離三倒. 二列三名. 三應說下明佛離倒應

說佛色是無常等. 四今乃下以佛說常徵破

離倒. 下佛答中初明凡色從煩惱生彰其智

者說有無常苦空所以. 後明佛色遠煩惱成

彰已宣說常□所由

上來明果. 自下第二辨因顯果. 於中有四. 一

明凡佛二種陰因. 二明得果. 三結法屬人. 四

結答上問. 前中先明凡夫陰因. 初問起發. 云

何爲色從煩惱生且問色陰. 餘類可知. 下佛

爲辨. 煩惱有三總以標擧. 欲有無明列其三

名智者應下明佛陰因. 於中有五. 一直觀

漏因. 二明須觀因. 三觀漏果. 四觀漏輕重.

五修道斷漏. 初中有四. 一觀漏過. 二敎生厭

想. 三敎修斷意. 四因修2能. 初中復四. 一略

觀漏過. 智者應觀三漏過患. 二所以下略明

觀益. 知罪過已能遠離故. 初問後辨. 辨中先

法後喩可知. 三如人將下對向初段重顯漏

過. 先喩後合. 喩中如人喩彼三漏. 漏盲喩凡

夫. 盲無慧目惑起牽之至生死處名爲將盲

至[&FFFF]#林中. 惑性無常起已謝往名捨之還. 亦

可此惑性成在心暫起牽人還入性中名捨之

還. 凡無慧目處苦難脫故言盲人於3後難

經數: 一七六四

經名: 大般涅槃經義記卷第十

頁數: 八八七

上	欄

出. 假設得脫衆苦備經故言設出身體壞盡.

下合顯過. 凡合盲人. 不見漏過合其盲也則

隨順行合前被將至[&FFFF]#林中. 四如其見下對

前第二明知利益. 見則遠離知過報微略明

知益. 有四人下廣顯知益. 於中初先汎擧四

人. 次列四名. 若人能下約就此四明知利益.

能觀煩惱作受但輕對一二三以勸觀過. 自

下第二敎生厭想. 智人作念我應遠離已起

過中生心欲離. 又復已下未起過中暇意不

作. 何以下釋自下第三敎修斷意. 句別

有四. 一念修有益. 我若修道當因是力破壞

諸苦. 二是人觀下由前思念令惑輕薄. 三旣

見下由惑輕薄心生歡喜. 四復作念下知道

大力決意修習. 自下第四因修得離. 初離煩

惱. 後明離苦上來第一直觀漏因. 是故我

於經中說等擧昔所說明須觀因. 是前觀漏

有利益故我說應當觀漏及因. 何以下釋. 於

中無明下觀之失. 先問後辨. 後明觀益. 先問

後辨. 辨中初法次喩後合自下第三次觀

漏果. 於中初先結前生後. 知從善下正觀漏

果. 觀果報下明觀利益目下第四觀漏輕

重. 於中初先結前生後. 觀輕重已先離重下

隨知漸斷. 智者若知煩惱因下是第五段修

道斷漏. 於中初法次喩後合上來廣辨凡佛

陰因. 自下第二明因得果. 初言若人能知

煩惱煩惱因等明向後段佛因得果乘言便

故. 若不能下明上初段凡因得果自下第

三結法屬人. 初知煩惱煩惱因等結前無漏

得果屬佛. 先結屬佛. 後就明常. 不知惱下結

中	欄

上有漏得果屬凡. 先結屬凡. 後就其人明陰

無常自下第四結答上問. 迦葉向前責佛

所說不同智者. 幷責如來不名不諍. 佛今答

之. 先定智者謂佛菩薩. 一切1聖也下約2之

答問. 菩薩諸佛說是二義我亦如是明已所

說同諸智者. 謂說上來凡夫五陰從煩惱生

是無常苦. 諸佛五陰不從惱生是常樂我名

爲二義. 是故我說不與世諍結成已說不與

物諍上來第二辨因得果. 自下第三廣辨

其因. 於中偏明無漏之因有漏不說. 文別有

五. 一修道斷漏. 二迦葉白云何名爲淸淨行

下辨出道體. 三有漏法亦復能作無漏因下

彰道分齊. 四若有知根知因已下明攝道法.

五迦葉言畢竟卽是涅槃已下明趣道儀. 亦

名修習趣道方便. 前中初先斷除煩惱. 次明

斷業. 後明斷苦. 斷煩惱中初斷漏體. 觀受知

是漏近因下斷漏因緣. 前中有四. 一觀漏體.

二觀漏因. 三觀漏果. 四修道斷漏. 觀漏體中

迦葉初問. 云何名欲乃至無明. 下佛答之. 先

解欲漏. 初言內覺因外緣等正解欲漏. 是故

我下引說證成. 次辨有漏. 初先正辨. 後簡欲

過. 下解無明文別有三. 一當相正解. 二無明

卽是一切本下彰無明過能爲惑本. 三迦葉

白下於前義中有難解者問答重顯. 前中初

言不能了知我及我處不別內外正辨其相.

我及我所汎解有四. 一神主爲我諸陰爲所.

不知此無名曰無明. 二假人名我假法爲所.

不知此無名爲無明. 三內法名我外法爲所.

不知此無稱曰無明. 四佛性名我眞中所有

下	欄

德義差別說爲我所. 故上文言知我我所是

人出世不識此義名曰無明. 內之與外解亦

多種. 一衆生名內外法爲外. 不了此無名曰

無明. 二陰界等事相3名外苦無常等法相爲

內. 不識此等名曰無明. 三有法爲外空理爲

內. 不識此等名爲無明. 四眞法爲內情相爲

外. 不識此等名曰無明. 五眞性爲內眞用爲

外. 不識此等名爲無明. 名爲下結第二段

中初言無明卽諸漏本正辨其過. 何以下釋.

無明因緣於陰入界憶想作相名衆生等明依

無明生於三倒. 以是因緣生一切漏謂依三

倒生餘四倒及貪瞋等一切諸結. 故名無明

爲諸漏本. 是故我下引說證成第三問答

重顯之中有兩問答. 迦葉初先擧昔徵今. 如

來昔說不善思惟生貪瞋等今何因緣乃說無

明. 下佛爲釋. 釋有三句. 一彰無明及不善思

互相增長. 二其能生下明此二種同能生長

諸餘煩惱. 於中初先汎論一切生長煩惱皆

悉名爲煩惱因緣. 謂六塵等. 下明親近煩惱

因緣生煩惱者悉是無明不善思惟. 是故此

二同能生長一切煩惱. 三如子下分定親疏.

如子生芽子是近因四大遠因. 煩惱亦爾. 不

善思惟以爲近因無明爲遠. 迦葉下復擧前

徵後. 如來前說無明是漏云何復言因無明

故生於諸漏. 下佛爲釋. 釋中有三. 一說根本

無明住地爲無明漏. 餘三倒等粗起煩惱同

爲所生. 文中初言無明漏者是內無明無明

地也. 內迷眞如不了不見故名爲內. 因於無

明生諸漏者是內外因. 辨其所生生三倒等

經數: 一七六四

經名: 大般涅槃經義記卷第十

頁數: 八八八

上	欄

粗起煩惱與彼所起而爲因也. 就所起中三

倒之心迷覆無常苦空無我因緣之理立爲定

有名之爲內. 四顚倒等於前所立定有法中

不了不識顚倒建立我我所等名之爲外. 二

直就前所生法中分取三倒. 內迷之心爲無明

漏. 四顚倒等粗起煩惱同爲所生. 文中初言

說無明漏是名內倒是三倒也. 下辨其相. 不

識無常苦空無我故名爲內. 若說一切煩惱

因緣是名不知外我我所. 是四倒等粗起煩

惱於陰界等粗事法中不了不識橫計爲我或

爲我所名爲不識外我我所. 三一切無明爲

無明漏生陰界等生死之果. 文中初言說無

明漏無始無終是其一切無明惑也. 不簡

本末始終之別一切通說爲無明漏名無始

終. 不道無明前無原始後無終盡名無始終.

從此一切無明煩惱生陰界等  次觀漏因.

有兩問答. 迦葉初先擧佛昔言請佛辨釋. 佛

答有四. 一敎觀察生煩惱緣. 何緣生惱是其

總也. 造作下別. 二敎觀察轉煩惱緣. 何緣轉

下如是等也. 三作是觀下明觀利益. 四是故

我下結成昔說以答前問. 迦葉下復重問如

來. 衆生一身云何能起種種煩惱. 佛爲辨之

先喩後合次觀漏果. 有二問答. 迦葉先請

云何觀果. 下佛爲辨. 文別有三. 一敎觀諸漏

能生苦果. 於中先明生惡趣果. 後生人天. 人

天之身物多貪著故就辨過令人厭離. 得人

天身卽是無常苦空無我明具四過. 下復顯其

苦無常相. 得三苦者所謂苦苦懷苦行苦. 三

無常者謂生住滅. 又復分段念性不成亦是

中	欄

三也. 二敎觀漏能生惡業. 能令衆生作五逆

等. 三敎智者勵意不造. 我得是身不應生惱

受惡果報. 迦葉下復將無漏果對前徵問. 句

別有三. 一乘佛前言問無漏果在斷中不. 於

中初言有無漏果擧其法體. 復言智者斷諸果

報牒佛前言. 無漏果報在斷中不正對徵問.

上明聖人心無漏果云何言斷. 於中初言諸

得道人有無漏果擧其法體. 下就設難. 如其

智者心無漏果云何佛說一切智者應斷果報.

三問聖人斷諸果報云何得有無漏果報. 爲

此難者欲使如來解無漏果異前所斷是以難

之. 下佛爲釋. 釋意如何. 明無漏法體非是果

亦無復報. 是故不入所斷報中. 聖人雖1心不

妨斷除有漏之果. 雖復斷除有漏之果不妨

2有. 文中有三. 一明無漏體非是果. 從他世

間果報作名名無漏果. 爲辨此義文中汎擧

諸法類顯. 如來或時因中說果果中說因略

開二門如世人等寄就世人言說顯之. 我亦

如3等就已所說顯之. 是中正取因中說果類

顯聖人無漏果報因中說果. 二一切聖下明

無漏法不生後果. 但諸聖人修道力故更不

生漏. 此不生漏由道故得名無漏果. 文中初

言一切聖人無無漏果明不生後. 一切聖人

修道果報更不生漏故名果者. 無明功德望

道名果. 三有智之人如是觀下明觀利益自

下第四修道斷漏. 初先正辨. 迦葉白下問答

料簡. 有兩問答. 迦葉初以衆生煩惱因果

俱惡難破有修. 文別有四. 一明煩惱因果俱

惡. 二難破有修. 三明衆生卽於煩惱. 四難破

下	欄

有修. 初中先法次喩後合. 法中四句. 一明衆

生從煩惱起. 二明煩惱是惡非善. 三明煩惱

能生是惡所生亦惡. 四就煩惱分定因果. 先

擧次列. 後明俱惡. 喩文可知. 合中四句. 一明

因果俱是衆生. 二明因果俱是煩惱. 三明煩

惱卽是衆生. 四明衆生卽是煩惱. 餘三可知.

下佛答之. 先歎次○後爲辨釋. 迦葉下復以

諸煩惱相生不絶難破有修. 佛爲釋之. 明有

煩惱不作後因故有修道. 先喩後合. 前次斷

煩惱. 下次明斷煩惱因緣. 受想觸欲是惑因

緣. 先明斷受. 次明斷想. 後明斷欲. 觸卽在於

受想中說更不別論就斷受中文還有四.

一觀受體. 二觀受因. 三觀受果報. 四修道斷

受  前觀受中句別有六. 一觀受心. 能爲

一切漏之近因謂內外者. 斷一切漏無明三

倒名爲內漏. 餘名爲外. 二明由受不絶諸

漏. 三明由受不出三有. 四明由受發生三倒.

五明由受起於愛結. 六明由受發生諸業. 初

先正辨. 是故我下引說證成. 是故智下結觀

觀察次觀受因. 句別有六. 一推受所因. 二

若因緣下知受無因. 三復觀下知受不從自

在等生. 四是受從從和合已下知從愛生. 五

是和合下知受體性非有非無. 六是故下結

意斷除次觀受果. 於中初先結前生後. 下

正觀察. 文別有三. 一觀受生縛. 謂能招苦斷

滅善根. 二能生解脫. 三明觀利益除因離果.

作是觀時不作受因略明觀益. 下廣顯之. 先

問後辨何受作愛推受所生. 何愛生受推愛

所生. 若能深下明觀利益  下次明其修道

經數: 一七六四

經名: 大般涅槃經義記卷第十

頁數: 八八九

上	欄

斷受. 文有廣略. 略中五句. 一推愛受在何處

滅. 二因觀便知見有少滅卽知當有畢竟滅

處. 三因知生信. 四推脫所因知從八正. 五知

已正修. 下廣顯之. 云何八正問前起後. 下對

辨之. 文別有五. 一觀三受能增身心. 二觀察

受因. 三重復觀受. 四觀受果. 五隨知斷除. 就

初段中先擧三受. 次列其名. 後彰三過能增

身心第二段中何因能增觸因緣也. 徵前

起後. 下廣辨之. 先擧三觸. 次列其名. 觸是

心數生一切法. 今隨所生開分爲三. 如雜心

中宣說五種增語及有對明無明處中是其五

也. 增語有對約識分別. 意識相應能發語言

名增語觸. 五識相應觸對現境名有對觸. 後

三約法. 能生聖道名爲明觸. 生煩惱者名無

明觸. 餘名處中亦名非明非無明觸.  今彰後

三略無前二. 下辨其相. 明卽八正. 餘增身心

及三種受. 是故我下隨過斷除第三段中初

明受心亦因亦果. 當觀已下勸人觀察. 云何

下釋. 是故下結第四段中智觀受已復能

觀愛結前生後. 受報名愛總辨其相. 有二下

別. 先擧. 次列. 下辨其相. 言雜食愛因生老等

其言顚倒. 若正應言是生老等一切有因無

食可知自下第五隨知斷除. 於中三句. 一

敎反推不斷食愛不離生等. 二敎反推不斷

1受因不得道果. 三是故下依次正斷. 先斷觸

數. 次受. 次愛. 後結名道. 若有能下結成有修

涅槃義記卷第十(之上)

應永三年十月日加修復補朽失處了

老比丘賢寶

中	欄

涅槃義記卷第十(之下)

隋淨影寺沙門釋慧遠述

下次觀想. 於中亦四. 一正觀想. 二觀想因. 三

觀想果. 四修道斷想初中有五. 一尋末推

本. 觀前受愛從於想生. 二廣顯想過. 三正明

觀想. 四知想分齊. 五明斷有益. 初段可知. 第

二段中初何以故徵前起後. 次對辨過. 衆生

見色亦不生貪簡識異想. 受亦不生簡受異

想. 若於色下正顯想過. 是故已下結勸觀想.

第三段中云何觀想問以起發. 念一切生未

得正道皆有倒想對問略辨. 云何倒想重問起

發下對廣論. 第四段中明想分齊. 差別說三.

先擧. 次列. 下辨其相. 三番辨之. 一約境分

別. 小因緣生名爲小想. 如是等也. 二約定分

別. 未入名小. 已入名大. 十一切入名爲無量.

三約界分別. 欲小. 色大. 無色無量. 第五段中

初先正明斷想利益. 三想滅故受想得脫. 迦

葉下復問答重顯. 迦葉初先執通難別. 滅一

切法名爲解脫. 云何如來說想受滅名爲解

脫. 下佛爲釋. 釋意如何. 明想與受是惑根本

擧本攝末. 故雖說二而攝一切. 文中如來擧

類顯之. 類相如何. 有法依人. 說人解法. 有人

依法. 說法解人. 所類如是. 一切煩惱依想受

生故說想受卽知一切煩惱皆滅. 類中初言

如來或時因生說法聞者解法因法說生聞者

解生略以標擧. 次辨其相. 下約顯法雖說想

受卽已總說一切可斷  次觀想因. 文別有

下	欄

三. 一正觀想因. 二生起後果三於前因中有

難解者問答重顯. 前中四句. 一結前生後. 二

是無量下尋果知因. 三觸有二下就因分別.

先擧次列後辨可知. 四觀觸生想. 此初段竟.

第二可知. 第三段中有兩問答. 迦葉初先執

聖同凡明聖有倒請佛釋遣. 文中初言若以

因此煩惱之想生倒想者牒佛上言. 前文說

言因煩惱觸生於倒想今還牒前. 何故乃云

因煩惱想生於倒想. 准依成實說想爲觸. 觸

卽是想. 故今迦葉就想以牒. 若依毘曇觸與

想俱. 從伴以牒. 是故說言從煩惱想生於倒

想. 下就所牒約聖作問. 聖有倒想而無煩惱

是義云何. 如來反問云何聖人而有倒想. 迦

葉下復辨倒對佛. 佛下爲釋. 明凡著想可

名顚倒. 聖人俱有世流布想云何顚倒. 先擧

二想. 次列. 後釋. 釋中聖人有世流布就聖正

解. 一切凡下擧凡顯聖. 先辨後結. 觀果修斷

文皆可知

下明觀欲. 文還有四. 一正觀欲. 二觀欲因. 三

觀欲果. 四2修斷欲. 就初段中欲心爲體. 文

偏擧境. 智者觀欲卽是色等略以標擧. 卽是

如來因中說果釋爲欲義. 此五非欲能生欲

心. 因中說果故名爲欲. 從此生欲實非欲也.

釋顯其相. 次觀欲因. 當知欲心倒想爲因.

文中有五. 一明癡人於前色等貪心受之生

於倒想. 貪心欲也. 欲起貪心先生倒想. 二

依想生受. 三依前倒想生十種想. 言十想

者所謂色聲香味觸想. 生住滅想及男女

想前五倒想卽以爲五. 加起後五名生十

想. 亦可於前五塵境界重起心想通餘說十.

經數: 一七六四

經名: 大般涅槃經義記卷第十

頁數: 八九○

上	欄

四明依想所生欲心能造惡業. 五結勸觀想.

觀果修斷文皆可知下次觀業文還有四.

一觀業體. 二觀業因. 三觀業果. 四修道斷業.

前中初先結前生後. 何以故下辨明須觀業

之所以. 以前煩惱能作生業及受業故. 先徵

後辨. 受想觸等牒前煩惱. 能作生業不作定

業隱終論始. 初發善惡能生後果名作生業.

未潤受果名不作受. 如是煩惱與業共行卽

有二者始終通辨. 前作生業更潤生果通前

說二. 生受列名. 是故下結. 是前煩惱能爲二

業故須觀之. 下辨業相. 約具說三. 初擧. 次

列. 下廣分別. 四義辨之. 一業及業果相對分

別身口二種起作名業. 從意業生故名業果.

意能思量造作名業. 不從業生故不名果. 以

業因故卽名爲業釋以顯之. 二內外分別. 身

口名外. 意業名內. 三生受分別. 義如前釋. 四

期正分別. 正業名意期業身口略分二相. 依

前意業身口之中期會而成. 故名身口以爲

期業. 先發. 下釋. 是故下結次觀業因. 於中

初先結前生後. 下正辨之. 愛無明觸是其因

也. 從無明觸生於愛心. 從愛起於身口意業

次觀業果. 於中初先結前生後. 下正辨之.

辨中有二. 一約黑白四業分別. 二約善惡二

業分別. 前中先擧. 次列四名. 義如別章. 此應

具論. 下辨其相. 迦葉白下問答料簡. 迦葉初

問. 次前宣說無漏無報. 今云何言有其不黑

不白報乎. 下佛答之. 明無漏法從有漏生故

得名果. 不生後果故不名報. 於中約對有漏

顯之. 先擧二數. 次列. 下辨. 四中前三亦果亦

中	欄

報. 從前因生故名爲果. 更生後果故名爲報.

不黑不白是果非報. 義如前解. 迦葉下復重

爲徵問. 無漏非黑何不名白. 下佛爲釋. 無有

報故是一義也. 以無果報白相不顯故不名

白. 對黑名白是一義也. 有漏之善對黑名白.

無漏雙對是故名爲不黑不白. 又此絶對是

故亦名不黑不白. 我今乃下重釋初義. 名爲

寂靜重顯第二. 以寂靜故絶黑白相名不黑

白. 下約善惡二業明果. 如是業者有定受處

總以標擧. 如十惡下略分生處. 下廣顯之. 十

惡有三謂上中下. 上生地獄. 中生畜生. 下生

餓鬼. 依大智論善業亦三謂上中下. 上品生

天. 中品生人. 下品修羅. 今此偏約人道分四.

初擧. 次列. 下辨生處. 下生鬱單. 中生弗娑. 上

生瞿耶. 上上閻色. 問曰上說北方爲上. 今以

何故下生鬱單上上閻色. 此各有以. 若論果

報北方爲上閻色爲下. 若論起道閻色最勝鬱

單最劣. 今望起道故說上善生閻色提下生鬱

單. 下明修斷. 智人作念云何斷果推心斷法.

復作念下明知斷義. 是故下斷. 是卽下結

下明觀苦. 文亦有四. 一正觀苦. 二觀苦因. 三

觀苦果. 四修道斷苦. 前中初言觀業惱已次

觀是二所得果報結前生後. 是報卽下斥其

果體. 旣知是苦卽離受生明觀利益. 知苦斷

集故離受生. 智者復觀煩惱緣下廣辨苦相.

於中有四. 一觀十二因緣之苦. 二觀五道三

觀三界. 四觀八苦. 前中初列十二因緣. 次總

結之. 後明觀益. 十二因緣義別有六. 一約五

世明十二緣. 如彼七十七智中說. 二約三世.

下	欄

三約二世. 四約一世前後分別. 五就同時別

體分別. 六就同時同體分別. 後之五門如別

章釋. 此中約就五世分別. 過去過去立其二

支. 煩惱因緣生煩惱者. 從彼過去過去煩惱

生於其次過去無明. 業因緣故生煩惱者. 從

彼過去過去業行生於其次過去無明. 其次

過去亦立二支. 煩惱因緣生於業者過去無

明生於行支. 業生苦者謂從前行生現識支.

現在世中立其四支. 言苦因緣生煩惱者謂

從現在識等五果起於愛取. 煩惱因緣生於

有者從現愛取起現有支. 有生苦者從現有

支生次未來生老死支. 有生有者從現有支

生未來有. 現在世中善惡二業爲自分因. 遠

生未來善惡業故. 其次未來立其三支. 有生

業者未來業行前後相生. 言業因緣生煩惱

者從未來世所造之業起未來世潤生煩惱.

煩惱生苦者從未來世潤生煩惱生於未來未

來生支. 未來未來唯立一支. 苦生苦者從彼

未來未來生支卽生彼世老死支也. 上來廣

辨. 下次結之. 智者若觀當知是人能觀業苦

就要略結. 之言略少. 若具應言是人能觀煩

惱業苦. 何以下釋. 如上所觀卽是生死十二

因緣. 十二因緣體是煩惱業苦所收. 是故觀

者名爲能觀煩惱業苦. 若人能下明觀利益.

由觀厭故不造新業能壞故業. 次觀五道. 先

觀地獄. 初總標擧. 觀一乃至百三十六別以

顯之. 大獄有八. 一等言地獄. 二黑繩地獄. 三

名衆合. 四名叫喚. 五大叫喚. 六熱地獄. 七天

熱地獄. 八阿鼻地獄. 是八大獄一一各有十